Anthony Soter Fernandez

Anthony Soter Fernandez (22 April 1932 – 28 Oktober 2020) nya siku prelat Gerija Katolik Malaysia ti nyadi kardinal keterubah Malaysia. Iya kala nyadi Bishop Besai Kuala Lumpur ari taun 1983 nyentuk ke 2003.

 Biografi 
Anthony Soter Fernandez ada kena 22 April 1932 di Sungai Petani, Kedah, Malaysia. Iya dichiri nyadi paderi ba Diosis Pulau Pinang kena 10 Disember 1966.

Iya dichiri nyadi Bishop Pulau Pinang kena 29 September 1977. Iya nerima pengawa nyadi episkopal kena 17 Februari 1978 ari Gregory Yong, Bishop Besai Singapura.

Paus John Paul II nyiri iya nyadi Bishop Besai Kuala Lumpur kedua kena 30 Julai 1983 lalu iya berengkah begawa dia kena 10 November 1983.

Iya kala nyadi presiden Konferens Bishop Katolik Malaysia, Singapura enggau Brunei ari taun 1987–1990 enggau 2000–2003.

Paus John Paul nerima pengelengka pengawa iya nyadi bishop besai kena 24 Mei 2003. 

Fernandez digaga Paus Francis nyadi kardinal  dalam konsistori kena 19 November 2016, lalu nyadi peranak Malaysia keterubah digaga nyadi kardinal.  

Fernandez mati kena 28 Oktober 2020 ba Rumah Menyadi Indu Mit Orang Seranta St. Francis di Cheras. Iya udah beberapa taun kena penyakit riman dilah.   Iya dikubur ba panti umat Katedral St. John. Kuala Lumpur. 

 Penyanding